### Beslutning

Godkendt.

### Sagsfremstilling

## Resume og sagens baggrund

I budgetaftalen for 2020 er der fremsat en hensigtserklæring (U45) om udarbejdelse af en helhedsplan for [adresse] og der disponeres 200.000,- til formålet. Kommunalbestyrelsen har været løbende været informeret for processen for Helhedsplanen for [adresse]. Kommunalbestyrelsens Temamøde i april 2021 handlede om den fremtidige udvikling af [adresse]. Nu fremlægges Helhedsplan for [adresse] til Kommunalbestyrelsens godkendelse som retningsgivende plan.

Indstillinger

Direktøren indstiller, at Helhedsplanen for [adresse] godkendes som retningsgivende plan for den fremtidige udvikling af [adresse].

## Behandling

Økonomiudvalget, Kommunalbestyrelsen.

## Sagsfremstilling

I budgetaftalen for 2020 fremgår det af hensigtserklæring U45, at *”Lindegården rummer i dag [adresse], og dele af [adresse] trænger til bygningsrenovering. Derudover er der ønsker til, at en større del af Lindegårdens bygninger kan anvendes mere aktivt. Rundt om [adresse] ligger en række bevaringsværdige bygninger, der også kan tænkes ind i en større sammenhæng. Det er et ønske, at kommunen sammen med bygningsejerne i området får beskrevet et samlet projekt for områdets fremtid. Projektet skal danne basis for fondansøgninger til renovering, bevaring og forandring af området. Andre byer har haft held med at udarbejde sådanne helhedsplaner, der efterfølgende er blevet støttet med fondsmidler”*.

På Kultur- og Fritidsudvalgets møde den 14. januar 2020 blev det besluttet at igangsætte udarbejdelsen af en helhedsplan for Højbyens udvikling for at indfri hensigtserklæringen. Igennem processen har der løbende været informationer af udvalget og Kommunalbestyrelsen samt relevante samarbejdspartnere som Museum Vestsjælland og AP Pension samt rådgiverne; Simon Johnsen, Timmy Jacobsen og Nils Østergaard.

Resultatet er en Helhedsplan for [adresse], som favner hele [adresse] (Bilag 1 - Helhedsplan for [adresse] - [adresse] - En unik middelalderarv, af 13. marts 2023). Planens formål er at formidle Annette Kristensen unikke middelalderhistorie og anvende dens kvaliteter som løftestang for en fremtidig udvikling af området. Planens hovedgreb er at give en forstærket oplevelse af [adresse] som unik middelalderfæstningsby og iscenesætte og anvende de væsentligste historiske elementer fra middelalderen.

Ambitionen med helhedsplanen er todelt: At styrke det oplevelsesøkonomiske fundament for kulturturismen som erhvervsindsats, og at styrke bosætningsindsatsen ved at styrke den lokale selvforståelse og stolthed over egnens historie, som er af national betydning.

Helhedsplanen peger på syv nedslagsområder, som er konkrete steder i [adresse], der på hver sin måde formidler middelalderarven. Området for det syvende nedslagspunkt "Østborgen" er ligeledes et delområde i projektet "Boliger i [adresse]". Der har været behov for at sammentænke de to projekter, så kulturhistorie og byfortætning i delområdet spiller sammen og bidrager positivt til hinanden. I samarbejde med rådgiverne er det analyseret og vurderet igennem et idéoplæg, (Bilag 2 - [adresse], Idéoplæg, af 13. marts 2023), hvordan en byfortætning kan være med til at understøtte og styrke de værdifulde kulturhistoriske elementer. Resultaterne fra ideoplægget er indarbejdet i den endelige Helhedsplan for [adresse].

For området "Østborgen" foreslås en ny bebyggelse langs [adresse], som skal indramme og iscenesætte de historiske spor, herunder [adresse], samt en ny bebyggelse (et "tårn"), der afspejler [adresse] som et markant vartegn for middelalderborgen. Den nye bebyggelse bidrager samtidig til en byfortætning med mere liv i midtbyen til følge.

[adresse] og den tidligere voldgrav er omfattet af strenge restriktioner og fortidsmindebeskyttelseslinjer. Den nye bebyggelse ved "Østborgen" tager i højere grad hensyn til de historiske fortidsminder ved at trække bebyggelsen længere væk fra [adresse], som er det største aktiv i området, og lade bebyggelsen danne en ensartet baggrund for de historiske ruiner. Fra det nye tårn, vil det være muligt at se [adresse] oppe fra, samt en optegning af de historiske spor som borgmur, mindre tårne og bygninger, som i dag knap fornemmes.

 For hvert nedslagsområde arbejdes der med tre greb:

- Det faglige, som har fokus på formidling af middelalderbyen
- Det folkelige, som har fokus på at skabe attraktive steder for besøgende og byens borgere
- Forbindelsen, som kobler de forskellige nedslagspunkter på resten af [adresse] og Kalundborg

Helhedsplanen sætter rammerne for, hvordan [adresse] kan udvikle sig med fokus på at styrke de stedbunde kvaliteter og den unikke historie til gavn for såvel byens borgere, besøgende og erhvervet. Der er med denne sag ikke besluttede hvad og hvornår der skal arbejdes med de forskellige nedslag.

## Økonomiske konsekvenser

Ingen.

### Sagens forløb

13-09-2023 Økonomiudvalget
Anbefales.